text: plaestanydigital.cat | Banyoles Televisió - La 4a jornada del Circuit de Caminades Saludables de Primavera recorre camins de Camós
  Dijous, 03 Mai 2018 20:15
  La 4a jornada del Circuit de Caminades Saludables de Primavera recorre camins de Camós
  Escrit per	Mònica Sala
  El Circuit de Caminades Saludables de Primavera que organitza anualment el Consell Esportiu del Pla de l'Estany ha arribat al seu equador. Aquest dissabte al matí s'ha portat a terme la quarta jornada d'aquesta edició, que ha centrat el seu recorregut al municipi de Camós.
  Una trentena de persones s'han reunit a l'església de Sant Vicenç de Camós, el punt de trobada en el que el dinamitzador ha explicat els termes bàsics i necessaris sobre el recorregut de la marxa, més exigent que en la resta de jornades, i la tècnica de la marxa nòrdica amb bastons.
  El recorregut, d'una hora i mitja aproximadament en zona boscosa, ha tingut com a destinació l'ermita de Santa Maria de Camós, des d'on s'han proporcionat cotxes de tornada per si algun dels assistents no es veia en cor de fer el recorregut invers. Com a recompensa, s'ha preparat un esmorzar amb fruites i dolços varis per tal que els caminants recuperessin les forces.
  La 5a jornada de caminades saludables serà el pròxim dissabte 5 de maig i se sortirà a les 10h del matí des del Castell de Palol de Revardit.
  Llegir 694 vegades	Darrera modificació el Dimarts, 08 Mai 2018 19:53
  Més en aquesta categoria: « El Pla de l'Estany celebra el Dia Mundial de l'Activitat física sota el lema "L'estany ens mou" Bones sensacions malgrat la baixa participació a la donació de sang de Serinyà »